หอถี่เหริน

หอถี่เหริน (อังกฤษ: Belvedere of Embodying Benevolence; จีนตัวย่อ: 体仁阁; จีนตัวเต็ม: 體仁閣; พินอิน: Tǐrén Gé; แมนจู: ᡤᠣᠰᡳᠨ ᠪᡝ ᡩᡠᡵᠰᡠᠯᡝᡵᡝ ᠠᠰᠠᡵᡳ gosin be dursulere asari) เป็นอาคารในเขตพระราชฐานชั้นนอกของพระราชวังต้องห้าม ในปักกิ่ง ประเทศจีน อาคารหลังแรกสร้างขึ้นในสมัยจักรพรรดิหย่งเล่อแห่งราชวงศ์หมิง เพือใช้งานเป็นสถานที่เก็บรักษา "สารานุกรมหย่งเล่อ" ต่อมาในสมัยจักรพรรดิเฉียนหลงแห่งราชวงศ์ชิง อาคารถูกเพลิงไหม้เสียหาย จึงมีการสร้างอาคารหลังปัจจุบันขึ้นใหม่ในปีเดียวกันนั้น และใช้เป็นสถานที่เก็บรักษาบรรดาต้นฉบับพระราชโองการของจักรพรรดิ อ้างอิง